58 kinders in Knysna-bus wat net 32 mag vervoerFoto: ER24 Veertien kinders is dood nadat die bestuurder vermoedelik beheer oor die bus verloor het en dit in ŉ dam naby Rheenendal in Knysna beland het. Die bestuurder van die bus is ook in die ongeluk dood terwyl 44 kinders beseer is. Die kinders was leerlinge aan Laerskool Rheenendal en was tussen die ouderdomme van sewe en 14 jaar oud. President Jacob Zuma het intussen sy skok uitgespreek oor die voorval. Hy sê die verlies van jong lewens is baie pynlik vir almal en dat die land saam met die oorledenes se families rou. Die LUR vir vervoer in die Wes-Kaap, Robin Carlisle, sê die tragedie kom net ŉ dag voor die herdenking van die Blackheath taxi-ongeluk verlede jaar waarin tien kinders dood is. Die taxi is deur ŉ trein getref nadat dit die spoorlyn probeer oorsteek het.